wickkiey/tamil-wikipedia-chunked huggingface dataset:
# அக்னி பாதை திட்டம்

**அக்னி பாதை திட்டம்** (*Agnipath Scheme*) என்பது இந்தியாவின் இராணுவம், விமானப்படை, கடற்படை ஆகிய மூன்று நிலை ஆயுதப் படைகளிலும் ஆட்சேர்ப்புக்காக அறிமுகப்படுத்தப்பட்ட ஒரு முறையாகும். அக்னி பாதை திட்டத்தின் கீழ் பணியமர்த்தப்படும் பணியாளர்கள் அக்னிவீரர்கள் என்று அழைக்கப்படுவார்கள்.. 2022 ஆம் ஆண்டு சூன் மாதத்தில் இந்திய அரசால் அங்கீகரிக்கப்பட்ட அக்னி பாதை திட்டம் செப்டம்பர் 2022 முதல் செயல்படுத்தப்படுகிறது.
# அக்னி பாதை திட்டம்

## பின்னணி

2019 ஆம் ஆண்டு முதல் மூன்று ஆண்டுகளாக இந்திய இராணுவத்தில் ஆள்சேர்ப்பு எதுவும் செய்யப்படவில்லை. இராணுவத்தில் ஆட்சேர்ப்பு செய்யாததற்காக கோவிட்-19 தொற்றுநோயை இந்திய அரசு மேற்கோள் காட்டியது. இதற்கிடையில், 50,000-60,000 வீரர்கள் ஆண்டுதோறும் இராணுவத்தில் இருந்து ஓய்வு பெறுவதைத் தொடர்ந்து இராணுவத்தில் ஆள் பற்றாக்குறை ஏற்பட்டது. இச்சூழல் இராணுவத்தின் செயல்பாட்டுத் திறனை பாதிக்கத் தொடங்கியது.
# அக்னி பாதை திட்டம்

## வரலாறு

இராணுவத்தில் அதிக அளவில் இளைஞர்களை சேர்க்கும் வகையிலும், வேலைவாய்ப்பை பெருக்கும் விதமாகவும் அக்னி பாதை என்ற திட்டத்தை ஒன்றிய அரசு கொண்டு வருகிறது. இந்த திட்டத்துக்கு பாதுகாப்பு விவகாரங்களுக்கான ஒன்றிய அமைச்சரவை ஒப்புதல் அளித்துள்ளது. அதிகாரிகள் அல்லாத படைவீரர்களை ஆயுதப்படையில் சேர்த்துக் கொள்வதற்காக இந்தியப் பாதுகாப்புத் துறை அறிமுகப்படுத்தும் திட்டமே அக்னி பாதை திட்டமாகும். ஆட்சேர்ப்பு ஆண்டுக்கு இரண்டு முறை நடக்கும். சுமார் 45000 முதல் 50000 உறுப்பினர்களைக் கொண்ட பயிற்சி பெற்ற அக்னிவீரர்கள் இந்த திட்டத்தின் பின் கீழ் பணியமர்த்தப்படுவார்கள். 4 ஆண்டு பணிக்காக இவர்களுக்கு 6 மாத பயிற்சி வழங்கப்படும். இந்த திட்டத்துக்கு பாதுகாப்பு விவகாரங்களுக்கான ஒன்றிய அமைச்சரவை ஒப்புதல் அளித்துள்ளது.
# அக்னி பாதை திட்டம்

## தகுதிகள்

1. 17.5 வயது முதல் 21 வயது வரை உள்ள இளைஞர்களும், இளம்பெண்களும் இத்திட்டத்தில் சேர தகுதியானவர்கள் ஆவர்.https://www.dinamalar.com/news_detail.asp?id=3056417 துணை ராணுவத்தில் 10 சத இடஒதுக்கீடு: ‛அக்னிவீரர்‛களுக்கு உள்துறை அமைச்சகம் சலுகை]</ref>
# அக்னி பாதை திட்டம்

## வரம்பு

அக்னி பாதை திட்டத்தின் கீழ் பணியமர்த்தப்பட்ட பாதுகாப்புப் பணியாளர்கள் நான்கு ஆண்டுகள் பணியாற்றிய பின்னர் ஓய்வு பெற வேண்டும். இவர்கள் ஓய்வூதியத் திட்டத்திற்குத் தகுதி பெற மாட்டார்கள்..
# அக்னி பாதை திட்டம்

## விமர்சனங்கள்

அக்னி பாதை திட்டம் நீண்ட காலப் பணி, ஓய்வூதியம் மற்றும் பழைய தேர்வு முறையில் இருந்த பிற சலுகைகள் உட்பட பல நலத்திட்டங்களை தவிர்க்கும் வகையில் உள்ளது. புதிய திட்டத்தின் விதிகள் இராணுவ ஆர்வலர்களை திருப்திபடுத்தவில்லை. குறுகிய கால சேவை, முன்கூட்டியே விடுவிக்கப்பட்டவர்களுக்கு ஓய்வூதியம் வழங்காதது மற்றும் 17.5 முதல் 21 வயது வரையிலான வயது வரம்பு காரணமாக தற்போதைய ஆர்வலர்கள் பலர் இந்திய ஆயுதப்படைகளில் பணியாற்ற தகுதியற்றவர்களாக மாற்றப்பட்டுள்ளமை போன்றவை இந்த அதிருப்திக்கு காரணங்களாக அறியப்படுகின்றன.  
இந்திய அரசுக்கு எதிரான எதிர்கட்சிகள் அக்னி பாதை திட்டத்தை நிறுத்தி வைக்க வேண்டும் என்றும் திட்டத்தை பற்றி பாராளுமன்றத்தில் விவாதிக்க வேண்டும் என்றும் கேட்டுக் கொண்டுள்ளன. காங்கிரசு கட்சி இந்தத் திட்டம் நாட்டு நலனுக்காகவோ அல்லது அதன் பாதுகாப்பிற்காகவோ தீட்டப்படவில்லை என்றும் திட்டத்தைத் திரும்பப் பெறுமாறும் கேட்டுக் கொண்டுள்ளது.
# அக்னி பாதை திட்டம்

## எதிர்ப்புகள்

அக்னி பாதை திட்டத்தை எதிர்த்து இந்தியாவின் பல மாநிலங்களில் வன்முறைப் போராட்டங்கள் வெடித்தன. திட்டத்தின் மூலம் இளைஞர்களின் வேலைவாய்ப்பு பாதிக்கப்படுகிறது என்றும் 25% பேர் மட்டுமே இந்த திட்டத்தின் மூலம் வேலையில் சேரமுடியும் என்று கூறி பீகாரில் இளைஞர்கள், நெடுஞ்சாலைகளில் டயர்களை கொளுத்தி மறியல் போராட்டம் செய்தனர். பீகாரின் பல்வேறு பகுதிகளில் இளைஞர்கள் போராட்டம் செய்த நிலையில் தொடர்ந்து போராட்டம் செய்து வருகின்றனர். கோபமடைந்த இராணுவ ஆர்வலர்கள் இரயில்கள் மற்றும் பேருந்துகளையும் எரித்தனர். போராட்டங்களால் 200 எண்ணிக்கைக்கும் மேற்பட்ட இரயில்கள் பாதிக்கப்பட்டன. 35 ரயில்கள் இரத்து செய்யப்பட்டுள்ளன.
# குன்னத்தூர் சட்டமன்றத் தொகுதி (தமிழ்நாடு)

**குன்னத்தூர் சட்டமன்றத் தொகுதி** (*Kunnathur, Tamil Nadu Assembly constituency*) என்பது, இந்தியா, தமிழ்நாடு, காஞ்சிபுரம் மாவட்டத்தில் செயல்பாட்டிலிருந்து நீக்கப்பட்ட சட்டமன்றத் தொகுதி ஆகும். இது 1962 முதல் 1971 வரை செயல்பாட்டிலிருந்தது.
# குன்னத்தூர் சட்டமன்றத் தொகுதி (தமிழ்நாடு)

## சட்டமன்ற உறுப்பினர்கள்

| இரண்டாவது | 1957 | பி. அப்பாவு | இந்திய தேசிய காங்கிரசு |  |
| --- | --- | --- | --- | --- |
| மூன்றாவது | 1962 | பி. அப்பாவு | இந்திய தேசிய காங்கிரசு |  |
| ---- | நான்காவது | 1967 | மு. கோபால் | திராவிட முன்னேற்றக் கழகம் |
| ஐந்தாவது | 1971 | மு. கோபால் | திராவிட முன்னேற்றக் கழகம் |  |
# ஜே பேபி

***ஜே பேபி*** (*J Baby* ) என்பது சுரேஷ் மாரி இயக்கத்தில் 2024 இல் தமிழில் வெளிவந்த திரைப்படமாகும். இப்படத்தில் ஊர்வசி, அட்டகத்தி தினேஷ், லொள்ளு சபா மாறன் ஆகியோர் நடித்திருந்தனர்.
# ஜே பேபி

## நடிகர்கள்

- ஊர்வசி - ஜே பேபி
- அட்டகத்தி தினேஷ்
- லொள்ளு சபா மாறன்
- கவிதா பாரதி
- ஏழுமலை
- ஜெய மூர்த்தி
- சேகர் நாராயணன்
- இஸ்மத் பானு
- சபிதா ராய்
- மாயாஸ்ரி அருண்
- தக்சா
# ஜே பேபி

## இசை

படத்திற்கு டோனி பிரிட்டோ இசையமைத்துள்ளார்.
# ஜே பேபி

## வரவேற்பு

தி டைம்ஸ் ஆஃப் இந்தியா மிகவும் கலவையான விமர்சனங்களை அளித்து படத்திற்கு ஐந்து நட்சத்திரங்களில் இரண்டை வழங்கியது. *சினிமா எக்ஸ்பிரஸின்* மதிப்பீடு சற்று நேர்மறையாக இருந்தது. குறிப்பாக ஊர்வசியின் நடிப்பைப் பாராட்டின. ஊர்வசி தாயாக நடித்திருந்த பிரியதர்ஷனின் 2023 ஆம் ஆண்டு வெளியான *அப்பத்தா* படத்துடன் ஒப்பிடுகையில் இந்த படம் தனித்து நிற்கிறது என்று *ஓன்மனோரமா*எழுதியது.
# இரக்ததந்திகா

ரக்ததந்திகா என்பவர் துர்கா தேவியின் உக்கிரமான வடிவம் ஆவார். ரக்த-தந்திகா என்பதற்கு சிவப்பு பற்களை கொண்டவள் என்று பொருள்; வைப்ரச்சித்தன் என்ற அசுரனை அழிக்கவே இவள் அவதாரம் எடுத்தாள். தேவி மஹாத்மியத்தின் படி, தேவி ரக்ததந்திகாவும் நந்தாதேவி, ஷாகாம்பரி, பிரமாரி மற்றும் பீமாதேவியும் துர்கா தேவியின் அவதாரம் ஆவர்.
# இரக்ததந்திகா

## கதை

முன்னொரு காலத்தில் வைபிரச்சித்தர்கள் என்ற அசுரர்கள் இருந்தனர். அவர்கள் வலிமைமிக்கவர்களாக இருந்ததோடு, மூவுலகத்தையும் ஆண்டனர்; பல கொடுமைகளை புரிந்தனர். இதனால் தேவர்கள் துர்கா தேவியிடம் சென்று அவரிடம் முறையிட, அவள் ரக்ததந்திகாவாக அவதாரம் செய்து அவர்களைக் கொன்றாள்.
# வேலு கிருசாந்தினி

**வேலு கிருசாந்தினி** ஆங்கிலம்: *Velu Kirushanthiny*) இலங்கையை சேர்ந்த நெடுந்தூர ஓட்டப் பந்தய வீராங்கனை ஆவார். மலையக தமிழரான இவர் இலங்கை சர்வதேச போட்டிகளில் பிரதிநிதித்துவப்படுத்தி வருகின்றார்.  
2021 ஆம் ஆண்டு நடைபெற்ற இலங்கை தேசிய விளையாட்டு விழாவில் மாரத்தான் ஓட்டப்பந்தயத்தில் பங்குபற்றி முதலிடத்தை பெற்றார். 2017 ஆம் ஆண்டு சீனாவில் நடைபெற்ற மாரத்தான் ஓட்டப்பந்தயத்திலும், 2022 ஆம் ஆண்டு பங்களாதேசில் நடைபெற்ற மாரத்தான் ஓட்டப்பந்தயத்திலும் இலங்கையை பிரதிநிதித்துவப்படுத்தி பங்கு பற்றியிருந்தார்.
# வெள்ளை வயிற்று வால் காகம்

**வெள்ளை வயிற்று வால்காகம்** (*White-bellied treepie*)(*டென்ட்ரோசிட்டா லுகோகாசுட்ரா*) என்பது தென்னிந்தியாவின் காடுகளில் காணப்படும் காகக் குடும்பத்தைச் சேர்ந்த ஒரு பறவையாகும். இவை சில பகுதிகளில் வால் காக்கையுடன் ஒன்றாகக் காணப்படும். ஆனால் இவற்றின் தோற்றம் மற்றும் ஒலி இரண்டிலிருந்தும் வேறுபடுத்துவது எளிது.
# வெள்ளை வயிற்று வால் காகம்

## விளக்கம்

தலை மற்றும் உடலின் வெண்மை நிறமானது இக்காக்கையினை வால் காக்கையிலிருந்து வேறுபடுத்துவதை எளிதாக்குகிறது. இது அதிக அடர்ந்த காடுகளில் காணப்படுகிறது. ஆனால் வால் காக்கையினை ஒப்பீடும் போது மனித வசிப்பிடத்துடன் குறைவாகவே தொடர்பிலுள்ளது. இதனுடைய நீளம் சுமார் 48 செ. மீ. வரையுள்ளது. தர்மபுரிக்கு அருகிலுள்ள எரிமலை பகுதியில் இது காணப்பட்டதாகப் பதிவு உள்ளது. சூரத் தாங்சு மற்றும் ஆந்திரப் பிரதேசத்தின் தென் கிழக்கு தொடர்ச்சி மலைகளிலும் இது காணப்படுகிறது. மத்திய இந்தியாவில் சிகல்டா, கவில்கர் காணப்படுவது கேள்விக்குள்ளாக்கப்பட்டது.
# வெள்ளை வயிற்று வால் காகம்

## நடத்தை மற்றும் சூழலியல்

வெள்ளை-வயிற்று வால் காக்கை பழங்கள், விதைகள், தேன், முதுகெலும்பில்லாத விலங்குகள், ஊர்வன, கொறித்துண்ணிகள், கூடு குஞ்சுகள் மற்றும் முட்டைகளை உண்ணும். ஓசை எழுப்பும்போது, பறவை குனிந்து இறக்கைகளைத் தாழ்த்திக் கொள்கிறது. பல பறவைகள் ஒரு மரத்திற்கு வந்து, பருவமழைக்கு முந்தைய இனப்பெருக்க காலத்தில் (முக்கியமாக ஏப்ரல்-மே ஆனால் பிப்ரவரியில் சில கூடுகளில்) மீண்டும் மீண்டும் அழைக்கலாம். கூடு என்பது நடுத்தர அளவிலான மரத்தின் கிளைகளாகும். மூன்று முட்டைகள் வரை இவை இடுகின்றன. முட்டைகள் சாம்பல் நிறத்தில் பச்சை மற்றும் சாம்பல் புள்ளிகளுடன் காணப்படும்.  
இது பிற பறவை இனங்கள் உணவு தேடும். பெரும்பாலும் துடுப்பு வால் கரிச்சான்களுடன்<nowiki/>காணப்படுகிறது.
# அந்தமான் வால் காகம்

**அந்தமான் வால் காகம்** (*Andaman treepie*)(*டென்டிரோசைட்டா பேலேயீ*) என்பது *கோர்விடே* குடும்பத்தில் உள்ள ஒரு வகை பறவையாகும் . இதனை 1863ஆம் ஆண்டில் இராபர்ட் கிறிசுடோபர் டைட்லர் முதன்முதலில் விவரித்தார். இது இந்தியாவின் அந்தமான் தீவுகளில் மட்டுமே காணப்படும் அகணிய உயிரி. இங்கு இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகளாகும். இது வாழ்விட இழப்பால் அச்சுறுத்தப்படுகிறது.  
இதனுடைய அறிவியல் பெயர் ஆங்கிலோ-இந்திய அதிகாரி எட்வர்ட் கிளைவ் பெய்லியின் நினைவாகப் பெயரிடப்பட்டது.
# புபுல்கசு

***புபுல்கசு*** (*Bubulcus*) என்பது ஹெரான் குடும்பத்தில் உள்ள பறவை பேரினமாகும். பெரும்பாலான வகைப்பாட்டியலாளர் பின்வரும் இரண்டையும் ஒன்றாக இணைத்து, இவற்றை **உண்ணிக்கொக்கு** என்று அழைக்கின்றனர். மேலும் இப் பேரினத்தை ஒற்றைச் சிற்றினப் பேரினமாக மாற்றுகிறார்கள். இது பின்வரும் சிற்றினங்களைக் கொண்டுள்ளது:
| *புபுல்கசு ஐபிசு* | மேற்கத்திய உண்ணிக்கொக்கு | தெற்கு ஸ்பெயின் மற்றும் போர்த்துக்கல், வெப்பமண்டல மற்றும் துணை வெப்பமண்டல ஆப்பிரிக்கா மற்றும் ஈரப்பதமான வெப்பமண்டல மற்றும் மிதவெப்பமண்டல ஆசியா |
| --- | --- | --- |
| *புபுல்கசு கோரமண்டசு* | கிழக்கத்திய உண்ணிக்கொக்கு | தெற்கு மற்றும் கிழக்காசியா, மற்றும் ஆத்திரேலியா |
# லெங்கெங்

**லெங்கெங்** (ஆங்கிலம்: *Lenggeng*; மலாய் மொழி: *Lenggeng*) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 3 கி.மீ. தொலைவில் அமைந்துள்ளது.  
கோலாலம்பூர் பெருநகரில் இருந்து தெற்கே 67 கி.மீ. தொலைவிலும்; மலாக்கா நகரில் இருந்து 27 கி.மீ. தொலைவிலும்; ஜொகூர் பாரு நகரில் இருந்து 287 கி.மீ. தொலைவிலும் உள்ளது.
# லெங்கெங்

### சிரம்பான் மாவட்டத்தில் உள்ள முக்கிம்கள்

சிரம்பான் மாவட்டத்தில் மாவட்டத்தில் 8 முக்கிம்கள் உள்ளன. அவற்றுள் ராசாவும் ஒரு முக்கிம் ஆகும்.  
1. அம்பாங்கான் *(Ampangan)*
1. லாபு *(Labu)*
1. லெங்கெங் *(Lenggeng)*
1. பந்தாய் *(Pantai)*
1. ராசா *(Rasah)*
1. ரந்தாவ் *(Rantau)*
1. சிரம்பான் நகரம் *(Seremban City)*
1. செத்துல் *(Setul)*
# கந்தகாக்சிசனேற்றம்

**கந்தகாக்சிசனேற்றம்** (Sulfoxidation) என்பது வேதியலில் இரண்டு வெவ்வேறு வினைகளைக் குறிக்கிறது. சல்பாக்சிசனேற்றம் என்ற பெயராலும் இவ்வினையை அழைக்கலாம்.  
கந்தக டை ஆக்சைடும் ஆக்சிசனும் சேர்ந்த கலவையுடன் ஆல்க்கேன்கள் ஈடுபடும் வினையைக் குறிப்பது முதல் வகை வினையாகும். பரப்பியங்கிகள் எனப்படும் சர்பாக்டண்டுகளை தயாரிக்கப் பயன்படும் ஆல்க்கைல் சல்போனிக் அமிலங்களை உற்பத்தி செய்ய தொழில்துறையில் கந்தகாக்சிசனேற்ற வினை பயன்படுத்தப்படுகிறது. இவ்வினை நிகழ புற ஊதா கதிர்வீச்சு தேவைப்படுகிறது.
:
வினை அதன் இயங்குருபு பொறிமுறைக்கு இணங்க இரண்டாம் நிலைகளையே ஆதரிக்கிறது. பொதுவாக இவ்வினையில் கலவைகள் தயாரிக்கப்படுகின்றன. சில குறைக்கடத்தி-உணர்திறன் விளைபொருள்களும் பதிவாகியுள்ளன.  
தயோ ஈதரை சல்பாக்சைடாக மாற்றும் ஆக்சிசனேற்ற வினை மற்றொரு வகை கந்தகாக்சிசனேற்ற வினையாகும்.  
:  
இவ்வினையில் குறிப்பாக ஐதரசன் பெராக்சைடு ஆக்சிசனுக்கான மூலமாகச் செயல்படுகிறது.
.
# வாழப்பாடி சட்டமன்றத் தொகுதி

**வாழப்பாடி சட்டமன்றத் தொகுதி** (*Vazhapadi Assembly constituency*) என்பது இந்தியாவின் தமிழ்நாடு மாநிலத்தில் உள்ள சேலம் மாவட்டத்தில் முன்னர் செயல்பாட்டிலிருந்த சட்டமன்றத் தொகுதியாகும். இத்தொகுதி 1952 முதல் 1962 வரை செயல்பாட்டிலிருந்தது.
# வாழப்பாடி சட்டமன்றத் தொகுதி

## வெற்றி பெற்றவர்கள்

| 1962 | என். இராமசுவாமி உடையார் | இந்திய தேசிய காங்கிரசு |  |
| --- | --- | --- | --- |
| 1952 | பி. கந்தசாமி கவுண்டர் | சுயேச்சை | } |
# சகிர்மவுத் போர்

**சகிர்மவுத் போர்** (*Battle of Chakirmaut*) அல்லது **பதின்மூன்று பக்கங்களின் போர்** (*Battle of the Thirteen Sides*) என்பது மங்கோலியக் கூட்டமைப்புகளை ஒன்றிணக்கச் செங்கிஸ் கான் நடத்திய கடைசிப் போர் ஆகும். தயங் கான் மற்றும் அவரது மகன் குச்லுக் தலைமையிலான நைமர்கள், மற்றும் கான் பட்டத்திற்கு உரிமை கோரிய சமுக்கா ஆகியோரால் தலைமை தாங்கப்பட்ட பழங்குடியினங்களின் கூட்டணியின் ஒன்றுபட்ட படைகளைத் தெமுஜின் போரிட்டுத் தோற்கடித்தார். இப்போரில் தயங் கான் இறந்தார். குச்லுக் சிறு படையுடன் தப்பித்து ஓடினார். சமுக்கா பின்வாங்கினார். ஆனால் பிறகு பிடிக்கப்பட்டு கொல்லப்பட்டார்.
# புத்தர் கோயில், பெருஞ்சேரி

**புத்தர் கோயில்** தமிழ்நாட்டில் மயிலாடுதுறை மாவட்டம், பெருஞ்சேரி என்னும் ஊரில் உள்ளது. தமிழ்நாட்டில் உள்ள புத்தர் கோயில்களில் இதுவும் ஒன்றாகும்.
# புத்தர் கோயில், பெருஞ்சேரி

## அமைவிடம்

இக்கோயில் மயிலாடுதுறை-திருவாரூர் சாலையில் சுந்தரப்பன்சாவடியில் இருந்து கிளியனூர் செல்லும் சாலையில் 0.5 கி.மீ. தொலைவில் உள்ள பெருஞ்சேரியில் உள்ளது.
# புத்தர் கோயில், பெருஞ்சேரி

## அமர்ந்த நிலை

இங்கு 5 அடி 3 அங்குலம் உயரமுள்ள அமர்ந்த நிலையிலுள்ள புத்தர் சிலை ஒன்று உள்ளது. இதன் பீடத்தில் தமிழ் எழுத்துக் கல்வெட்டு அழிந்த நிலையில் காணப்படுகிறது. இப்போது இது இருக்கும் இடத்திலிருந்து ஒரு பர்லாங்கு தூரத்தில் உள்ள ஒரு தோப்பில் இச்சிலை முன்பு இருந்தது. வழக்கமான சுருள்முடி, தலைக்கு மேல் தீச்சுடர், நீண்ட காதுகள், மார்பின் குறுக்கில் ஆடை போன்றவை இதன் சிறப்பு அம்சங்களாகும்.
# புத்தர் கோயில், பெருஞ்சேரி

## ரிஷிக்கோயில்

இக்கோயில் ரிஷிக்கோயில் என்றழைக்கப்படுகிறது.
# புத்தர் கோயில், பெருஞ்சேரி

## வழிபாடு

இக்கோயிலில் அவ்வப்போது வழிபாடு நடத்தப்படுகிறது. உள்ளூர் மக்கள் அவ்வப்போது விளக்கு ஏற்றி வழிபடுகின்றனர்.
# லாபு

**லாபு** (ஆங்கிலம்: *Labu*; மலாய் மொழி: *Labu*) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 21 கி.மீ. தொலைவில் அமைந்துள்ளது.  
லாபு என்பது பூசணி காயைக் குறிக்கும் ஒரு மலாய் சொல் ஆகும். இந்த நகரத்தை 'டத்தோ சியாபண்டார் சுங்கை உஜோங்கின் தாய்நாடு' (ஆங்கிலம்: *Datuk Syahbandar Sungai Ujong Motherland*; மலாய் மொழி: *Telapak Datuk Syahbandar Sungai Ujong*) என்றும் அழைப்பதும் உண்டு.  
இந்த நகரம் கோலாலம்பூர் மாநகரில் இருந்து தெற்கே 66 கி.மீ. தொலைவிலும்; மலாக்கா நகரில் இருந்து 102 கி.மீ. தொலைவிலும்; ஜொகூர் பாரு நகரில் இருந்து 280 கி.மீ. தொலைவிலும் உள்ளது.
# லாபு

## வரலாறு

19-ஆம் நூற்றாண்டின் தொடக்கத்தில் லாபு முக்கிம் நிறுவப்பட்டது. சுங்கை ஊஜோங் (சிரம்பான்) *(Datuk Undang of Sungai Ujong)* ஆட்சியின் எட்டாவது டத்தோ உண்டாங் பதவி வகித்த, டத்தோ கெலானா பெட்ரா ஸ்ரீ ஜெயா *(Dato' Kelana Petra Sri Jaya)* என்பவரால் இந்த முக்கிம் உருவாக்கப்பட்டது.  
இரண்டாம் உலகப் போரின் போது, ஜப்பானியர்கள் லாபு நகரத்தைத் தங்களின் தலைமையகங்களில் ஒன்றாகப் பயன்படுத்தினார்கள். நகரத்திற்கு அருகில் பல கோட்டைகளைக் கட்டினார்கள். அவை பெரும்பாலும் 1995-ஆம் ஆண்டில், இரட்டை இரயில்பாதை அமைக்கப் படுவதற்காக இடிக்கப்பட்டு விட்டன.
# லாபு

## வரலாறு

### அமெரிக்க அதிபர் லின்டன் ஜான்சன்

மலாயா அவசர காலத்தின் போது உள்ளூர் சீனத் தொழிலாளர்களைத் தங்க வைப்பதற்காக லாபு நகரத்திற்கு அருகிலேயே புதிய கிராமங்கள் உருவாக்கப்பட்டன.  
1966 அக்டோபர் 31-ஆம் தேதி, அமெரிக்க அதிபர் லின்டன் பி. ஜான்சன் இந்த நகருக்குப் பயணம் செய்தார். அவர் சென்ற இடமான லாபு ஜெயாவிற்கு பெல்டா ஜான்சன் (ஆங்கிலம்: *FELDA LB Johnson*; மலாய் மொழி: *Kampung LB Johnson*) என்று பெயரிடப்பட்டது.
# லாபு

## வரலாறு

### சிரம்பான் மாவட்டத்தில் உள்ள முக்கிம்கள்

சிரம்பான் மாவட்டத்தில் மாவட்டத்தில் 8 முக்கிம்கள் உள்ளன. அவற்றுள் ராசாவும் ஒரு முக்கிம் ஆகும்.  
1. அம்பாங்கான் *(Ampangan)*
1. லாபு *(Labu)*
1. லெங்கெங் *(Lenggeng)*
1. பந்தாய் *(Pantai)*
1. ராசா *(Rasah)*
1. ரந்தாவ் *(Rantau)*
1. சிரம்பான் நகரம் *(Seremban City)*
1. செத்துல் *(Setul)*
# லாபு

## போக்குவரத்து

லாபு நகரில் உள்ள லாபு சாலை என்பது லாபு நகருக்கும் திரோய் *(Tiroi)* நகருக்கும் முதுகெலும்பாக உள்ளது. நீலாய் மற்றும் சிரம்பான் நகரங்களுக்குச் செல்வதற்கு இந்தச் சாலை பயன்படுகிறது.  
லாபு நகருக்கு சிரம்பான் தொடருந்து சேவை *(KTM Komuter Seremban Line)* உள்ளது. இருப்பினும் இந்தத் தொடருந்து நிலையத்திற்குச் செல்லும் சாலை கடந்த சில ஆண்டுகளாகப் பழுது பார்க்கப் படாமல் உள்ளது.
# சர்வோதயம் (சிற்றிதழ்)

**சர்வோதயம்** என்பது ஒரு தமிழ்ச் சிற்றிதழ் ஆகும். இந்த இதழானது காந்திய—சர்வோதயக் கொள்கையைப் பரப்புவதைக் குறிக்கோளாகக் கொண்டு வெளிவருகிறது. இக்கொள்கை பரப்பும் ஒரே இதழாகத் தமிழகத்தில் வெளிவரும் பத்திரிக்கையாகும். கோவையிலிருந்து வெளிவரும் இதன் ஆசிரியராக வெ. இராமச்சந்திரன் ஆவார். இந்த இதழ் 1943 ஆண்டு துவக்கப்பட்டதாக தெரிகிறது. இதழ் 1985 ஆம் ஆண்டு 42வது ஆண்டில் அடியெடுத்து வைத்தது.
# திரோய்

**திரோய்** (ஆங்கிலம்: *Tiroi*; மலாய் மொழி: *Tiroi*) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 10 கி.மீ. தொலைவில் அமைந்துள்ளது.  
திரோய் நகருக்கு சிரம்பான் தொடருந்து சேவை *(KTM Komuter Seremban Line)* உள்ளது. இங்கு ஒரு தொடருந்து சேவை நிலையம் உள்ளது. அதன் பெயர் திரோய் தொடருந்து பயணிகள் நிலையம் *(Tiroi Commuter Station).* இந்த நிலையத்திற்கு அருகில் சில கடைகளும்; திட்டமிடப்பட்ட குடியிருப்பு பகுதிகளும் உள்ளன.  
திரோய் நகரம், கோலாலம்பூர் மாநகரில் இருந்து தெற்கே 60 கி.மீ. தொலைவிலும்; மலாக்கா நகரில் இருந்து 93 கி.மீ. தொலைவிலும்; ஜொகூர் பாரு நகரில் இருந்து 274 கி.மீ. தொலைவிலும் உள்ளது.
# குளக் கொக்கு

**குளக் கொக்கு** (*Pond heron*)***(ஆர்டியோலா***) பேரினத்தினைச் சார்ந்த ஹெரான்கள் ஆகும். இவை பொதுவாக இறக்கை நீளத்துடன் வரையிலானவை. பெரும்பாலானவை வெப்பமண்டல பழைய உலகில் இனப்பெருக்கம் செய்கின்றன. ஆனால் வலசை போகும் *சுகுவாக்கோ ஹெரான்* தெற்கு ஐரோப்பா மற்றும் மத்திய கிழக்கு மற்றும் ஆப்பிரிக்காவில் குளிர்காலத்தில் இனப்பெருக்கம் செய்கின்றன. இவற்றின் விலங்கியல் பெயர் இலத்தீன் சொல்லான *ஆர்டியோலா* சிறிய ஹெரான் (*ஆர்டியா*) எனபொருள்படும் சொல்லிலிருந்துந்து வந்தது.  
இந்த **குளம் ஹெரான்கள்** குட்டையான கழுத்து, குட்டையான தடிமனான அலகு, பொதுவாகக் குஞ்சம் அல்லது பழுப்பு நிற முதுகுடன், வண்ண அல்லது கோடுடைய முன் கழுத்து மற்றும் மார்பகத்துடன் கூடியது. கோடையில், முதிர்ச்சியடைந்த கொக்கிற்கு நீண்ட கழுத்து இறகுகள் காணப்படலாம். வெள்ளை இறகுகள் காரணமாக *ஆர்டியோலா* ஹெரான்கள் பறக்கும் போது மிகவும் வெண்மையாக இருக்கும்.  
இவற்றின் இனப்பெருக்கம் செய்யுமிடங்களாக சதுப்புநிலங்கள் உள்ளன. இங்கு இவை சிறிய குழுவாகக் கூடு கட்டுகின்றன. பெரும்பாலும் மற்ற அலைந்து திரியும் பறவைகளுடன், பொதுவாக மரங்கள் அல்லது புதர்களில் உள்ள குச்சிகளின் தளங்களில் இவை அமைக்கப்படுகின்றன. இரண்டு முதல் ஐந்து முட்டைகள் வரை இடுகின்றன.  
இந்த ஹெரான்கள் பூச்சிகள், மீன்கள் மற்றும் நீர்நில வாழ்வனவற்றை உண்கின்றன. இவை பெரும்பாலும் சிறிய குளங்களில் காணப்படுகின்றன. இவை குளங்களில் காணப்படுவதால் பெரும்பாலான சிற்றினங்கள் பொதுப்பெயரில் குளம் என்ற சொல் இடம்பெற்றுள்ளது.
# குளக் கொக்கு

## சிற்றினங்கள்

| *ஆர்டியோலா கிரேயேயீ* | இந்திய குளத்துக் கொக்கு | தெற்கு ஈரான் மற்றும் கிழக்கு பாக்கித்தான், இந்தியா, மியாப்மர், வங்களாதேசம், இலங்கை |
| --- | --- | --- |
| *ஆர்டியோலா ராலோயிடசு* | சுகுவாக்கோ கொக்கு | தெற்கு ஐரோப்பா மற்றும் கிரேட்டர் மத்திய கிழக்கு. |
| *ஆர்டியோலா பேச்சுசசு* | சீன குளக் கொக்கு | சீனா மற்றும் அதை ஒட்டிய மிதவெப்ப மற்றும் துணை வெப்பமண்டல கிழக்கு ஆசியா. |
| *ஆர்டியோலா இசுபிசியோசா* | சாவகம் குளக் கொக்கு | தென்கிழக்கு ஆசியா. |
| *ஆர்டியோலா இடே* | மலகாசி குளக் கொக்கு | கென்யா, தன்சானியா, உகாண்டா, உருவாண்டா மற்றும் சாம்பியா |
| *ஆர்டியோலா ரூபிவெண்ட்ரிக்கசு* | செவ்வயிற்று கொக்கு | அங்கோலா, போட்சுவானா, புருண்டி, காங்கோ மக்களாட்சிக் குடியரசு, கென்யா, லெசோத்தோ, மலாவி, மாலி, மொசாம்பிக், நமீபியா, உருவாண்டா, தென்னாப்பிரிக்கா, எசுவாத்தினி, தன்சானியா, உகாண்டா, சாம்பியா மற்றும் சிம்பாப்வே. |
# காபூல் நதிப் போர்

**காபூல் நதிப் போர்** (*Battle of Kabul River*) 1823 ஆம் ஆண்டில் சீக்கியப் பேரரசுக்கும் யூசுப்சாய் பழங்குடியினருக்கும் இடையே நடந்தது. காபூல் நதியின் வடக்கே இரஞ்சித் சிங்கின் படையுடன் யூசுப்சாய் பஃக்தூன்கள் போரிட்டனர்.
# காபூல் நதிப் போர்

## காபூல் நதி

காபூல் நதி 700-கிலோமீட்டர் நீளமுள்ள (430 மைல்) நதியாகும். இது ஆப்கானித்தானின் மைதான் வார்டக் மாகாணத்தில் உள்ள இந்து குசு மலைகளின் சங்கலாக் மலைத்தொடரில் இருந்து வெளிப்படுகிறது. எல்மண்டு ஆற்றின் நீர்ப்பிடிப்புப் பகுதியில் இருந்து உனாய் கணவாய் மூலம் காபூல் நதி பிரிக்கப்பட்டுள்ளது. காபூல் ஆறு பாக்கித்தானின் அட்டோக்கு அருகே சிந்து நதியில் கலக்கிறது. காபூல் நதி கிழக்கு ஆப்கானித்தான் மற்றும் பாக்கித்தானின் கைபர் பக்துன்வா மாகாணத்தின் முக்கிய நதியாகும்.
# ஒளி ஐதரசன்

**ஒளி ஐதரசன்** (*Photohydrogen*) என்பது செயற்கை அல்லது இயற்கை ஒளியின் உதவியுடன் உற்பத்தி செய்யப்படும் ஐதரசன் ஆகும். நீர் மூலக்கூறுகளை புரோட்டான்கள் எனப்படும் ஐதரசன் அயனிகளாகவும், கார்போவைதரேட்டுகளை உருவாக்கப் பயன்படும் எலக்ட்ரான்களாகவும், ஆக்சிசன் என்ற காற்றில் வெளியிடப்படும் கழிவுப் பொருளாகவும் ஒரு மரத்தின் இலை பிரிக்கிறது. புற ஊதா ஒளி மூலம் நீரின் ஒளிச்சேர்க்கையால் கூட ஒளி ஐதரசன் உற்பத்தி செய்யப்படலாம்.  
சில நேரங்களில் பாக்டீரியா அல்லது பாசி போன்ற நுண்ணிய உயிரினங்களைப் பயன்படுத்துவதன் மூலம்.சூரிய ஒளியிலிருந்து புதுப்பிக்கத்தக்க ஆற்றலைப் பெறும் சூழலில் ஒளி ஐதரசன் குறித்து விவாதிக்கப்படுகிறது. இந்த நுண் உயிரினங்கள் ஐதரசனேசு நொதிகளின் உதவியுடன் ஐதரசனை உருவாக்குகின்றன. அவை நீரைப் பிளக்கும் வினையிலிருந்து பெறப்பட்ட புரோட்டான்களை ஐதரசன் வாயுவாக மாற்றுகின்றன. பின்னர் இவை சேகரிக்கப்பட்டு உயிரி எரிபொருளாகப் பயன்படுத்தப்படுகின்றன.
# ஒளி ஐதரசன்

## இவற்றையும் காண்க

- ஒளித்தொகுப்பு
- ஐதரசன் சுழற்சி
# பெடாஸ்

**பெடாஸ்** (ஆங்கிலம்: *Pedas*; மலாய் மொழி: *Pedas*) என்பது மலேசியா, நெகிரி செம்பிலான் மாநிலத்தின், ரெம்பாவ் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 17 கி.மீ. தொலைவில் அமைந்துள்ளது.  
பெடாஸ் நகரம், கோலாலம்பூர் மாநகரில் இருந்து தெற்கே 71 கி.மீ. தொலைவிலும்; மலாக்கா நகரில் இருந்து 82 கி.மீ. தொலைவிலும்; ஜொகூர் பாரு நகரில் இருந்து 263 கி.மீ. தொலைவிலும் உள்ளது.  
பெடாஸ் என்பது காரமான சுவையைக் குறிக்கும் ஒரு மலாய்ச் சொல் (மலாய் மொழி: *Cili Pedas*) ஆகும். நெகிரி செம்பிலான் மாநிலத்தில் உள்ள பெரும்பாலான உணவுப் பொருட்கள் காரமானவை. அதனால் இந்த நகருக்கு இப்படியும் பெயர் வந்து இருக்கலாம் என்றும் சொல்லப் படுகிறது.
# பெடாஸ்

## பொது

இந்தச் சிறுநகரத்திற்கு அருகில் ஆயர் பனாஸ் *(Air Panas)* எனும் ஒரு சிறிய கிராமம் இருக்கிறது. அந்தக் கிராமத்தில் ஒரு வெந்நீர் ஊற்று உள்ளது. அது இப்போது ஒரு நீர் பொழுதுபோக்கு பூங்காவாக *(Pedas Hot Spring Water Park)* மாற்றம் கண்டுள்ளது.  
இந்த நீர் பொழுதுபோக்கு பூங்கா, 1998 டிசம்பர் மாதம் கட்டப்பட்டது. 1999-ஆண்டு முதல் பொதுமக்களுக்குத் திறக்கப்பட்டது.  
இங்கு நிறைய எண்ணெய்ப் பனைத் தோட்டங்கள் உள்ளன. அந்தப் பகுதிகளை சிரம்பான் தொடருந்து சேவை *(KTM Komuter Seremban Line)* கடந்து செல்கிறது. 1920-களில் கட்டப்பட்ட ஒரு பழைய தொடருந்து பாலம், 100 ஆண்டுகளுக்குப் பின்னர், இன்றும் நல்ல நிலையில் உள்ளது.
# பெடாஸ்

## அருகிலுள்ள நகரங்கள்

- பத்து அம்பார்
- ரெம்பாவ்
- குண்டோர்
- சுங்கை காடுட்
- சிரம்பான்
- செனவாங்
# சுகுவாக்கோ கொக்கு

**சுகுவாக்கோ கொக்கு** (*Squacco heron*)(*ஆர்டியோலா ராலாய்ட்சு*) என்பது சிறிய ஹெரான் சிற்றினமாகும். இதனுடைய நீளமானது ஆகும். இதில் உடல் நீளமும் இறக்கை நீட்டமும் ஆகும். அதாவது காணான்கோழி போன்றது என்பது பொருளாகும்.
# சுகுவாக்கோ கொக்கு

## இனப்பெருக்கம்

சுகுவாக்கோ ஹெரான் ஐரோப்பா மற்றும் மத்திய கிழக்குப் பகுதி முழுவதும் உள்ள நன்னீர் பகுதிகளை இனப்பெருக்கம் செய்யும் இடமாகப் பயன்படுத்துகிறது. இனப்பெருக்கம் செய்யாத சுகுவாக்கோ ஹெரான்கள் இந்தியக் குளத்துக் கொக்கு மற்றும் மலகாசி குளக் கொக்கு போன்ற மற்ற ஹெரான் சிற்றினங்களுடன் இது போன்ற பண்புகளைப் பகிர்ந்து கொள்கின்றன. இவை பழுப்பு நிற இறகுகள், இலகுவான கோடுகள், சிறிய அலகு மற்றும் குறுகிய இறக்கை முனைகளைக் கொண்டுள்ளன.
# உலக உயிராற்றல் சங்கம்

**உலக உயிராற்றல் சங்கம்** (*World Bioenergy Association*) உலகளவில் உயிர் ஆற்றல் துறையை பிரதிநிதித்துவப்படுத்தும் இலாப நோக்கற்ற பன்னாட்டு தன்னார்வ தொண்டு நிறுவனம் ஆகும். உயிர்க்கூளம், உயிரி எரிபொருள்கள் மற்றும் உயிர்வாயுவை உள்ளடக்கிய நிலையான உயிர்சக்தியின் பயன்பாட்டை ஊக்குவிப்பதற்காக இந்த அமைப்பு செயல்படுகிறது. உலக உயிராற்றல் சங்கத்தின் பணி அறிக்கையானது உலகளவில் நிலையான உயிர்சக்தியின் பயன்பாட்டை ஊக்குவிப்பதாகும்'.  
உலக உயிராற்றல் சங்கத்தின் தலைமைச் செயலகம் சுவீடன் நாட்டில் உள்ள இசுட்டாக்கோமில் உள்ளது.
# உலக உயிராற்றல் சங்கம்

## வரலாறு

அரசுகள், விஞ்ஞானிகள் மற்றும் நிறுவனங்கள் உட்பட உயிராற்றல் துறையில் பலதரப்பட்ட செயல்பாட்டாளர்களுக்கும் ஆதரவளிக்கும் ஒரு இலாப நோக்கற்ற அமைப்பாக உலக உயிராற்றல் சங்கம் 2008 ஆம் ஆண்டில் சுவீடனில் உள்ள இசுடாக்கோம் நகரில் நிறுவப்பட்டது.
# உலக உயிராற்றல் சங்கம்

## பங்குதாரர்கள்

2009 ஆம் ஆண்டு முதல் உலக உயிராற்றல் சங்கமானது காற்று, சூரியன், புவிவெப்பம், நீர் மற்றும் உயிர் ஆற்றல் தொழில்களை பிரதிநிதித்துவப்படுத்தும் 5 பன்னாட்டு அமைப்புகளால் உருவாக்கப்பட்ட பன்னாட்டு புதுப்பிக்கத்தக்க ஆற்றல் கூட்டணியில் உறுப்பினராக உள்ளது. 21 ஆம் நூற்றாண்டிற்கான புதுப்பிக்கத்தக்க எரிசக்தி கொள்கை வலைப்பின்னல் வழிநடத்தல் குழுவிலும் உலக உயிராற்றல் சங்கம் பிரதிநிதித்துவப்படுத்தப்பட்டுள்ளது.
# உலக உயிராற்றல் சங்கம்

## தலைவர்கள்

- 2008-2012: கெண்ட் நைசுட்ரோம் (1948-2012),
- 2012-2016: எயின்சு கோபெட்சு,
- 2016-2020: இரெமிகிசசு லாபின்சுகாசு (b. 1968),
- Since 2020: கிரித்தியம் இராகோசு (b. 1959),
# வெண்புருவ விசிறிவால்

**வெண்புருவ விசிறிவால்** (*White-browed fantail*)(ரை*பிதுரா ஆரியோலா*) என்பது ரைபிதுரிடே குடும்பத்தைச் சேர்ந்த ஒரு சிறிய பாசாரின் பறவையாகும்.
# வெண்புருவ விசிறிவால்

## விளக்கம்

மரக்கிளையில் முட்டையுடன் கூடிய வெண்புருவ விசிறிவால் கூடு - இலங்கையின் பகமுனாவில்]]
முதிர்ந்த வெண்புருவ விசிறிவால் குருவி சுமார் 18 செ.மீ. நீளமுடையது. இது அடர் பழுப்பு நிற மேற்பகுதிகளைக் கொண்டுள்ளது. இறக்கை வெண்புள்ளிகளுடனும் வெண்மையான அடிப்பகுதிகளுடன் இந்தப்பறவைகள் காணப்படும். விசிறி வடிவ வால் வெண்ணிற விளிம்புடன் காணப்படும். நீண்ட வெள்ளை *சூப்பர்சிலியா* நெற்றியில் சந்திக்கிறது. தொண்டை மற்றும் கண்மூடி கருப்பு நிறத்துடனும் விளிம்பில் வெள்ளை நிறமுடைய மீசை உள்ளது.
# வெண்புருவ விசிறிவால்

## வாழிடம்

இந்தியத் துணைக்கண்டம் மற்றும் தென்கிழக்கு ஆசியாவின் வெப்பமண்டல பகுதிகளில் வெண்புருவ விசிறிவால் இனப்பெருக்கம் செய்கிறது. கிழக்கு பாக்கித்தானிலிருந்து தெற்கு இந்தோசீனா வரை இந்தச் சிற்றினம் காணப்படுகிறது. இது காடுகளில் காணப்படுகிறது.
# வெண்புருவ விசிறிவால்

## நடத்தை மற்றும் சூழலியல்

ஒரு மரத்தில் ஒரு சிறிய கோப்பை வடிவ கூட்டில் மூன்று முட்டைகள் வரை இடும். வெண்புருவ விசிறிவால் பூச்சிகளை உண்ணக்கூடியது. மேலும் இது அடிமரங்கள் வழியாக நகரும்போது இதன் வாலை அடிக்கடி விசிறிக்கொள்கிறது.
# தென்னிந்தியக் கருப்பு சின்னான்

**தென்னிந்தியக் கருப்பு சின்னான்** (*Square-tailed bulbul*)(*கெப்சிபெட்டசு கணேசா*) என்பது கொண்டைக்குருவி குடும்பத்தில், பைக்னோனோடிடேயில் உள்ள பறவை சிற்றினமாகும். இது தென்மேற்கு இந்தியாவிலும் இலங்கையிலும் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது முன்பு கருப்புசின்னானின் துணையினமாக வகைப்படுத்தப்பட்டது.
# தென்னிந்தியக் கருப்பு சின்னான்

## வகைப்பாட்டியல்

சதுர வால் சின்னானின் மாற்றுப் பெயராகத் **தென்னிந்தியக் கருப்பு சின்னான்** மற்றும் **சதுர வால்** **கருப்பு சின்னான்** உள்ளன.
# தென்னிந்தியக் கருப்பு சின்னான்

## வகைப்பாட்டியல்

### துணை இனங்கள்

இரண்டு துணையினங்கள் தற்போது அங்கீகரிக்கப்பட்டுள்ளன. அவை:  
- **இலங்கை சின்னான்** (*கெ. க. குமீ*) - <small>(விசிலர் & கைனீயர், 1932)</small> : இலங்கை சிற்றினம் இந்திய சின்னானைவிட எடை தடித்த அலகினை கொண்டது. இலங்கையில் காணப்படும்
- **இந்திய சின்னான்** (*கெ. க. கணீசா*) - <small>சைக்சு, 1832</small>: தென்மேற்கு இந்தியாவில் கண்டுபிடிக்கப்பட்டது
# தென்னிந்தியக் கருப்பு சின்னான்

## விளக்கம்

சதுர வால் சின்னான் கருப்பு சின்னானில் இருக்கும் கண்ணின் பின்புறம் மற்றும் காது மறைப்புகளில் கருப்பு கோடு இல்லை.
# தென்னிந்தியக் கருப்பு சின்னான்

## நடத்தை மற்றும் சூழலியல்

தென்னிந்தியாவில், கூடு கட்டுதல் பிப்ரவரியில் தொடங்கி மே மாதத்தில் உச்சத்தை அடைகிறது. முட்டைகள் 12 முதல் 13 நாட்கள் அடைகாக்கும் காலத்திற்குப் பிறகு குஞ்சு பொரிக்கின்றன. குஞ்சுகள் சுமார் 11 அல்லது 12 நாட்களுக்குப் பிறகு கூட்டைவிட்டுப் பறந்துசெல்லும். பருவமழை காலத்தில் வலசை செல்கின்றன. கூடு வேட்டையாடுபவர்களில் இரையின் பறவைகள் மற்றும் கருப்பு சிறகு விசிறிவால் மற்றும் சாரப்பாம்பு போன்றவை இவற்றின் எதிரிகள் ஆகும். முதிர்ந்த சதுர வால் சின்னான் கொன்றுண்ணி பறவைக்கு இரையாவது அறியப்படுகிறது.
# க. கணபதி

**க. கணபதி** (*K. Ganapathy*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். மதுரவாயிலைச் சார்ந்த கணபதி பள்ளிக் கல்வியினை வளசரவாக்கத்தில் படித்துள்ளார். இவர் 2021-ல் நடைபெற்ற சட்டமன்றத் தேர்தலில் மதுரவாயல் சட்டமன்றத் தொகுதியில் திராவிட முன்னேற்றக் கழக வேட்பாளராக போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். .
# இ. கருணாநிதி

**இ. கருணாநிதி** (*I. Karunanithi*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் 2016 முதல் தமிழ்நாட்டின் சட்டமன்ற உறுப்பினராக உள்ளார். 2016 மற்றும் 2021-ல் நடைபெற்ற தமிழ்நாடு சட்டப்பேரவைத் தேர்தல்களில் திராவிட முன்னேற்றக் கழக வேட்பாளராக பல்லாவரம் சட்டமன்றத் தொகுதியிலிருந்து சட்டப்பேரவை உறுப்பினராகத் தேர்ந்தெடுக்கப்பட்டார். .
# இ. கருணாநிதி

## போட்டியிட்டத் தேர்தல்கள்

| 2021 தமிழ்நாடு சட்டமன்றத் தேர்தல் | பல்லாவரம் | தி.மு.க | வெற்றி | 47.50% | எஸ்.ராஜேந்திரன் | அதிமுக | 33.30% |  |
| --- | --- | --- | --- | --- | --- | --- | --- | --- |
| 2016 தமிழ்நாடு சட்டமன்றத் தேர்தல் | பல்லாவரம் | தி.மு.க | வெற்றி | 44.94% | சிஆர் சரஸ்வதி | அதிமுக | 36.12% | } |
# சுங்கை காடுட்

**சுங்கை காடுட்** (ஆங்கிலம்: *Sungai Gadut*; மலாய் மொழி: *Sungai Gadut*) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 9 கி.மீ. தொலைவில் அமைந்துள்ளது.  
சுங்கை காடுட் தொழிற்சாலைகள் நிறைந்த பகுதி. அனைத்துலக அளவில் சில நிறுவனங்கள் தொழிற்சாலைகளை நிறுவி உள்ளன. நெகிரி செம்பிலான் மாநிலத்தில் செனவாங் தொழிற்சாலைப் பகுதி, மாநிலத்தின் இரண்டாவது மிக முக்கியமான தொழில்துறைப் பகுதியாக விளங்குகிறது.
# சுங்கை காடுட்

## பொது

இந்த நகரப் பகுதி மலேசியாவின் வடக்கு-தெற்கு நெடுஞ்சாலை *(North–South Expressway Southern Route);* செனவாங் சந்திப்பு *(Senawang Junction);* கூட்டரசு சாலை 1 (மலேசியா) ; மற்றும் சுங்கை காடுட் சாலை N5 வழியாக இணைக்கப்பட்டு உள்ளது.
# சுங்கை காடுட்

## அருகிலுள்ள நகரங்கள்

- பத்து அம்பார்
- ரெம்பாவ்
- குண்டோர்
- சுங்கை காடுட்
- சிரம்பான்
- செனவாங்
# சுங்கை காடுட்

## அருகிலுள்ள வீடுமனை குடியிருப்புகள்

- தாமான் துவாங்கு ஜபார் - *Taman Tuanku Jaafar*
- பண்டார் சிரம்பான் செலாத்தான் - *Bandar Seremban Selatan*
- தாமான் பெங்கீரான் செனவாங் - *Taman Pinggiran Senawang*
- தாமான் செனவாங் பெர்டானா - *Taman Senawang Perdana*
- லாடாங் சிரம்பான் - *Ladang Seremban*
- கம்போங் உலு ரந்தாவ் - *Kg. Ulu Rantau*
- தாமான் ஸ்ரீ பெர்த்தாமா - *Taman Sri Pertama*
# சுங்கை காடுட்

## அருகிலுள்ள வீடுமனை குடியிருப்புகள்

### சிரம்பான் தோட்டத் தமிழ்ப்பள்ளி

சுங்கை காடுட் பகுதியில் ஒரு தமிழ்ப்பள்ளி உள்ளது. 565 மாணவர்கள் பயில்கிறார்கள். 44 ஆசிரியர்கள் பணியாற்றுகிறார்கள்.  
| NBD4081 | சிரம்பான் தோட்டம் | SJK(T) Ladang Seremban | **சிரம்பான் தோட்டத் தமிழ்ப்பள்ளி** | சுங்கை காடுட் | 565 | 44 | } |
| --- | --- | --- | --- | --- | --- | --- | --- |
# மகாகௌரி

**மகாகௌரி** என்பவள் **துர்க்கையின்** எட்டாவது அவதாரம் மற்றும் நவதுர்க்கைகளில் ஒருத்தியாவாள் . நவராத்திரியின் எட்டாவது நாளில் மகாகௌரி வழிபடப்படுகிறாள். இந்து மதத்தின் படி, மகாகௌரி தேவி தனது பக்தர்களின் அனைத்து விருப்பங்களையும் நிறைவேற்றும் சக்தி கொண்டவர்.  
இவள் நான்கு கரம் கொண்டவள். ஒரு கரம் சூலத்தையும், மறு கரம் மணியையும் தங்கி நிற்கும். மற்ற இரு கரங்கள் பக்தருக்கு அபயம் தரும் வகையில் உள்ளன. இவளின் வாகனம் வெண்மையான காளை ஆகும்.
# மகாகௌரி

## சொற்பிறப்பியல்

மகாகௌரி என்பதற்கு அதிக வெளிச்சம் கொண்டவர், நிலவினைப் போல் மின்னுபவர் எனப் பொருள். (மகா-பெரிய, கௌரி-வெளிச்சம், தூய்மை)
# ஆயர் கூனிங்

**ஆயர் கூனிங்** (ஆங்கிலம்: *Ayer Kuning*; மலாய் மொழி: *Ayer Kuning*) என்பது மலேசியா, நெகிரி செம்பிலான் மாநிலத்தின், தம்பின் மாவட்டத்தில் அமைந்து உள்ள ஒரு நகரம்; ஒரு முக்கிம்.  
ஆயர் கூனிங் நகரம், சிரம்பான் தலைநகரில் இருந்து 70 கி.மீ.; கோலாலம்பூர் மாநகரில் இருந்து தெற்கே 130 கி.மீ.; மலாக்கா நகரில் இருந்து 52 கி.மீ.; ஜொகூர் பாரு நகரில் இருந்து 215 கி.மீ. தொலைவில் உள்ளது.
# க. தேவராசு

**க. தேவராசு** (*K. Devaraji*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் தமிழ்நாட்டில் வாணியம்பாடியில் வசித்து வருகின்றார். இவர் 2021-ல் நடைபெற்ற தமிழ்நாடு சட்டமன்றத் தேர்தலில் ஜோலார்பேட்டை சட்டமன்றத் தொகுதியில் திராவிட முன்னேற்றக் கழக வேட்பாளராகப் போட்டியிட்டுத் தேர்ந்தெடுக்கப்பட்டார்.
# க. தேவராசு

## போட்டியிட்ட தேர்தல்கள்

| 2021 தமிழ்நாடு சட்டமன்றத் தேர்தல் | ஜோலார்பேட்டை | தி.மு.க | வெற்றி | 45.89% | கே.சி.வீரமணி | அதிமுக | 45.33% | } |
| --- | --- | --- | --- | --- | --- | --- | --- | --- |
# ஆயர் கூனிங் செலாத்தான்

**ஆயர் கூனிங் செலாத்தான்** (ஆங்கிலம்: *Air Kuning Selatan*; மலாய் மொழி: *Air Kuning Selatan*) என்பது மலேசியா, நெகிரி செம்பிலான் மாநிலத்தின், தம்பின் மாவட்டத்தில் அமைந்து உள்ள ஒரு நகரம்; ஒரு முக்கிம். இந்த நகரம் கெமிஞ்சே மற்றும் கிம்மாஸ் நகரங்களுக்கு இடையே அமைந்துள்ளது.  
ஆயர் கூனிங் செலாத்தான் நகரம், சிரம்பான் தலைநகரில் இருந்து 75 கி.மீ.; கோலாலம்பூர் மாநகரில் இருந்து தெற்கே 135 கி.மீ.; மலாக்கா நகரில் இருந்து 57 கி.மீ.; ஜொகூர் பாரு நகரில் இருந்து 220 கி.மீ. தொலைவில் உள்ளது.  
மலாக்கா மாநிலத்தின் பத்தாங் மலாக்கா நகரம் இந்த நகரத்திற்கு மிக அருகாமையில் உள்ளது.
# ஆயர் கூனிங் செலாத்தான்

## ரப்பர் தோட்டங்கள்

ஆயர் கூனிங் செலாத்தான் வட்டாரத்தில் முன்பு நிறைய ரப்பர் தோட்டங்கள் இருந்தன. நூற்றுக் கணக்கான தமிழர்கள் அந்தத் தோட்டங்களில் பணி புரிந்தார்கள். நில மேம்பாட்டுத் திட்டங்கள்; நகர விரிவாக்கங்கள் போன்றவற்றால் அந்தத் தோட்டங்கள் அழிக்கப்பட்டு விட்டன.  
தற்சமயம் ஐந்து தோட்டங்கள் மட்டுமே உள்ளன. அவற்றில் இரண்டு தோட்டங்களில் மட்டுமே தமிழ்ப்பள்ளிகள் உள்ளன.  
- நாம் பீ தோட்டம் - *Nam Bee Estate*
- புக்கிட் கிலேடேக் தோட்டம் - *Bukit Keledek Estate*
- ஆயர் தெக்கா தோட்டம் - *Air Tekah Estate*
- சிம்புல் தோட்டம் - *Chimpul Estate*
- புக்கிட் கட்டில் தோட்டம் - *Bukit Katil Estate*
# ஆயர் கூனிங் செலாத்தான்

## தமிழ்ப்பள்ளிகள்

ஆயர் கூனிங் செலாத்தான் வட்டாரத்தில் இரு தமிழ்ப்பள்ளிகள் உள்ளன. 46 மாணவர்கள் பயில்கிறார்கள். 19 ஆசிரியர்கள் பணியாற்றுகிறார்கள்.  
| NBD4072 | ஆயர் கூனிங் செலாத்தான் | SJK(T) Air Kuning Selatan | **ஆயர் கூனிங் செலாத்தான் தமிழ்ப்பள்ளி** | கெமிஞ்சே | 31 | 11 |  |
| --- | --- | --- | --- | --- | --- | --- | --- |
| NBD5033 | புக்கிட் கிளேடேக் தோட்டம் | SJK(T) Ladang Bukit Kledek | **புக்கிட் கிளேடேக் தோட்டத் தமிழ்ப்பள்ளி** | கெமிஞ்சே | 15 | 8 | } |
# எசு. பெ. வெங்கடேசுவரன்

**எசு. பெ. வெங்கடேசுவரன்** (*S. P. Venkateshwaran*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் 2021-ல் நடைபெற்ற தமிழ்நாடு சட்டப்பேரவைத் தேர்தலில் பாட்டாளி மக்கள் கட்சி வேட்பாளராக தர்மபுரில் போட்டியிட்டுத் தேர்ந்தெடுக்கப்பட்டார்.
# எசு. பெ. வெங்கடேசுவரன்

## போட்டியிட்ட தேர்தல்கள்

| 2021 தமிழ்நாடு சட்டமன்றத் தேர்தல் | தருமபுரி | பா.ம.க | வெற்றி | 48.99% | பி.சுப்ரமணி | தி.மு.க | 36.53% | } |
| --- | --- | --- | --- | --- | --- | --- | --- | --- |
# ழ (சிற்றிதழ்)

**ழ** என்பது 1970களின் இறுதியில் வெளியான கவிதைகளுக்கான ஒரு தமிழ்ச் சிற்றிதழ் ஆகும். மாத இதழான இதன் ஆசிரியராக *ஆத்மாநாம்* இருந்தார். ழ பொதுவாக கவிதையில் மிகுந்த அக்கறை காட்டியது. புதிதாக வெளிவந்த கவிதை நூல்கள் பற்றிய விரிவான விமர்சனங்களை வெளியிட்டது. நவீன ஓவியங்களை அட்டைப்படமாக வெளியிட்டது. ழ ஞானக்கூத்தன், ஆத்மாநாம் பிரம்ம்ராஜன், கலாப்ரியா, கல்யாண்ஜி காஸ்யபன், தேவதச்சன், ஆர். ராஜகோபாலன் முதலிய கவிஞர்களும், க. நா. சுப்ரமண்யம், நகுலன் போன்ற முன்னோடிகளும், மற்றும் பல புதியவர்களும் எழுதியிருக்கிறார்கள். பிறநாட்டுக் கவிஞர்களின் படைப்புகளின் மொழிபெயர்ப்பும் வெளியானது.
# சமர்கந்து முற்றுகை (1220)

**சமர்கந்து முற்றுகை (1220)** என்பது தற்கால உசுப்பெக்கிசுத்தான் நாட்டில் உள்ள சமர்கந்து நகரத்தின் மீது கி. பி. 1220இல் நடைபெற்ற ஒரு முற்றுகைப் போர் ஆகும். இரண்டாம் அலாவுதீன் முகம்மதுவால் ஆளப்பட்ட குவாரசமியப் பேரரசின் மீது மங்கோலியப் பேரரசைத் தோற்றுவித்த செங்கிஸ் கான் பலமுனைத் தாக்குதல் நடத்தினார். அதன் ஒரு பகுதியாக இம்முற்றுகை நடத்தப்பட்டது. எல்லைப் பட்டணமான ஒற்றார் மீது மங்கோலியர்கள் முதலில் முற்றுகை நடத்தினர். ஆனால் அந்நகரின் தற்காப்பு வீழாததால், செங்கிஸ் கான் மற்றும் அவரது கடைசி மகன் டொலுய் ஆகியோரால் தலைமை தாங்கப்பட்ட ஒரு பெரும் படை தங்களது முன் வரிசைப் படையிலிருந்து பிரிந்து தெற்கு நோக்கித் திரான்சாக்சியானாவிற்குச் சென்றது.  
ஷாவின் தலைநகரம் சமர்கந்து ஆகும். சமர்கந்தைக் காப்பாற்றுவதே ஷாவின் முதல் நோக்கமாக இருந்தது. இந்நகரின் காவற்படையானது எண்ணிக்கையில் அதிகமாக இருந்தது. இந்நகரின் மதில் சுவர்கள் குவாரசமியப் பேரரசிலேயே வலிமையானவற்றில் ஒன்றாக இருந்தன. எனினும் ஒரு எதிர்பாராத நடவடிக்கையாகச் செங்கிஸ் கான் புகாரா நகரத்தைக் கைப்பற்றி அழித்தார். அருகில் இருந்த திரான்சாக்சியானா பகுதியின் பட்டணங்களை அழித்தார். இவ்வாறாகச் சமர்கந்தைச் செங்கிஸ் கான் தனிமைப்படுத்தினார். ஒற்றார் நகரத்தைக் கைப்பற்றியதன் மூலம் வலுவூட்டப்பட்டிருந்த மங்கோலிய இராணுவம், மதில் சுவர்களுக்கு வெளியே வந்த சமர்கந்துத் தற்காப்பாளர்களின் ஒரு படையை ஒளிந்திருந்து திடீர்த் தாக்குதல் நடத்திக் கொன்று குவித்தது. இசுலாமிய மதகுருமார்களின் தூண்டுதலின் பேரில் நகரக் குடிமக்கள் சீக்கிரமே சரணடைந்தனர். எனினும் சரணடைந்தவர்களில் பெரும்பாலானவர்கள் அடிமைப்படுத்தப்பட்டனர் அல்லது மங்கோலியப் பாரம்பரியப் பாணியில் இராணுவத்தில் கட்டாயப்படுத்திச் சேர்க்கப்பட்டனர்.  
சமர்கந்தில் ஒரு சிறு படையானது நகர்க் காப்பரணில் ஒரு மாதத்திற்குத் தாக்குப்பிடித்தது. இதற்குப் பிறகு சுமார் பாதிப் பேர் மங்கோலியர்களை மீறி ஆமூ தாரியா பகுதிக்குத் தப்பி ஓடினர். இதன்பின் சமர்கந்தானது முழுமையாகச் சூறையாடப்பட்டுக் கொள்ளையடிக்கப்பட்ட போதும், மங்கோலிய அமைதியின் போது மீண்டும் மெதுவாகப் புத்தாக்கம் பெற்றது. பிறகு 14ஆம் நூற்றாண்டின் பிற்பாதியில் தைமூரியப் பேரரசின் தலைநகரமாக உலகளவில் முக்கியத்துவம் பெற்றது.
# மலை தகைவிலான்

**மலை தகைவிலான்** (*Hill swallow)(கிருண்டோ தோமிகோலா*) தகைவிலான் குருவி குடும்பத்தைச் சேர்ந்த சிறிய பாசாரைன் பறவை. இது தென்னிந்தியாவிலும் இலங்கையிலும் இனப்பெருக்கம் செய்கிறது. சில உள்ளூர் பருவகால இயக்கங்களைத் தவிர இது பெரும்பாலும் இடம்பெயர்வதில்லை. இந்த பறவை கடற்கரையுடன் தொடர்புடையது. ஆனால் காடுகள் நிறைந்த மேட்டுப்பகுதிகளுக்குப் பரவுகிறது.  
}}
# பூலாங்குறிச்சிக் கல்வெட்டுக்கள்

**பூலாங்குறிச்சிக் கல்வெட்டுக்கள்**, இந்தியாவின் தமிழ்நாட்டின் சிவகங்கை மாவட்டம், திருப்பத்தூர் வட்டம், திருப்பத்தூர் பேரூராட்சிக்கு அண்மையில் உள்ள பூலாங்குறிச்சி ஊராட்சியில் உள்ள பூலாங்குறிச்சி குன்றின் சரிவுப் பகுதியில் அமைந்துள்ளன. இக்கல்வெட்டுக்களை 1979-ஆம் ஆண்டில் மேலப்பனையூர் கிராம ஆசிரியரும், கல்வெட்டு ஆய்வாளருமான கரு.ராஜேந்திரன் கண்டறிந்தார். கி.பி. 5-ஆம் நூற்றாண்டைச் சேர்ந்த களப்பிரர் காலத்திய மூன்று கல்வெட்டுகள் தமிழ்ப் பிராமி மற்றும் வட்டெழுத்துக்களால் எழுதப்பட்டுள்ளது.
இக்கல்வெட்டுக்கள் மூலம் களப்பிரர்கள் சமண, பௌத்த சமயங்களை மட்டுமே ஆதரித்தாலும், அந்தணர்களுக்கு அக்ரகாரம் போன்ற பிரம்மதாயம், மங்கலம் போன்ற நிலங்களை வழங்கியும், இந்துக் கோயில்களுக்கு அறப்பணியும் செய்துள்ளனர். அந்தணர், அரசர், வணிகர், உழவர் என்ற நால் வருண முறையை குறிக்கும் மிகப் பழைய தமிழ்க் கல்வெட்டு இதுவே ஆகும். இக்கல்வெட்டுக்கள் மூலம் அக்கால சமய, சமூக, அரசியல் நிலையை ஓரளவு அறிந்து கொள்ள முடிகின்றது.  
பூலாங்குறிச்சி கல்வெட்டுகளை பாதுகாக்கப்பட்ட சின்னமாக அறிவிக்க தமிழ்நாடு அரசு முடிவு செய்துள்ளது.
# பூலாங்குறிச்சிக் கல்வெட்டுக்கள்

## கல்வெட்டுகளின் விளக்கம்

பூலாங்குறிச்சியின் மூன்று கல்வெட்டுக்களில் வலப்புற கல்வெட்டு பெரும்பாலும் சிதையாமல் முழுமையான செய்திகளுடன் 13 வரிகளைக் கொண்டுள்ளது. இடப்புறக் கல்வெட்டு 22 வரிகளுடன், தொடக்கத்திலும், இறுதிப் பகுதியிலும் சிதைந்துள்ளதால் அதன் செய்தியை தெளிவாக முழுமையாக அறியமுடிவில்லை. ஆனால் நடுப்பகுதியில் மட்டும் சில செய்தி சிதையாமல் உள்ளன. நடுவில் உள்ள கல்வெட்டு முழுவதும் தேய்ந்துவிட்டபடியால் அதன் செய்தியை அறிய முடியவில்லை.  
வலப்புறக் கல்வெட்டில் குறிக்கப்படும் பச்செறிச்சில் மலை தான் இன்று பூலாங்குறிச்சி எனப்படுகின்றது. இக்கல்வெட்டுகள் தமிழியிலிருந்து வட்டெழுத்து தோன்றிய தொடக்க நிலை எழுத்தில் பொறிக்கப்பட்டுள்ளன. மெய்யெழுத்திற்கும், எ, ஒ என்னும் உயிரெழுத்திற்கும் புள்ளி வைக்கப்பட்டுள்ளன. மிகப் பழங்காலக் தமிழ்க் கல்வெட்டில் இவையே பழமையானது என அறியப்படுகிறது. எழுத்தமைதியை கொண்டு இவற்றின் காலம் தொல்லியல் அறிஞர்களால் கிபி. 5-ம் நூற்றாண்டு என முடிவு செய்யப்பட்டுள்ளது.
# பூலாங்குறிச்சிக் கல்வெட்டுக்கள்

## கல்வெட்டுகளின் விளக்கம்

### வலப்புற கல்வெட்டு

1. கோச் சேந்தன் கூற்றற்கு யாண்டு நூற்றுத்தொண்ணூற்றி ரண்டு நாண் முப்பத்தாறு பக்கந் தைப்பிறை நாள் ப(ன்னிரண்டு) வேள் மருகண் மகன் கடலகப்
1. பெரும்படைத் தலைவன் எங்குமான் னொல்லையூருக் கூற்றத்து வேள்கூருப் பச்செறிச்சின் மலை மேற் செஇவித்த தேவகுலமும் முத்தூற்றுக் கூற்றத்து விளமரு(ச்) # செஇவித்த தேவகுலமும் மதிரை உலவியத்தான் குளத்தின் வடபக்கத்துச் செஇவி
1. த்த தாபதப்பள்ளியுள் (வா)சி தேவனாரு கோட்டமும் மவை அத்திக்கோயத்தாரு முள்மனையாருந் நாற்பாற்றிணைகளுந் தமக்கு காவலாக
1. அவற்றுக்குற்றது செ(யக்) கொண்டமையால் லவற்றை வ(ழிபடுவது)ம் மவற்றுக்குப் பெயப்பட்ட அறப்புறந் நடையாட்டுவதூஞ் செயும்
1. பாண்டங்கருஞ் சேவுக்கரும் (வி)ரும்மாச்சாரிகள்ளுந் தருமிகளுமூ(ர்) காவல் கொண்டா(ரு ஆ) ராஇந்து வைஇக்கப்பட்டாரு அல்லது வழிபடப்
1. பெறாமையும் மவற்றுட் பச்செறிச்சி(ல்) மலைமேற் செஇவி(த்த தேவகு)லத்துக்குக் குடும்பியராவாரு குழ
1. (லூ)ருத் துஞ்சிய உடையாரால் வேள்கூருப் பெயப்பட்ட குடும்பி(யர் வழியல்லது வேறொரு) குடும்பாடப் பெறாமையும்
1. மத் தேவகுலத்துக் குற்றது செய்து வல்லக்குற்றந் தொழில் செய_ _க(ளு)_ _(டஞ்) செயவும் மெழுதி வைக்கென் றருள்ளித்தாரு
1. கேட்டாருலவியப் பெருந்திணை நல்லங்கிழானெ இனங்குமானும் முலவியப் பெருந்திணை ப_ _ஆறு கிழான் கீரங்காரி
1. யு முலவியப் பெருந்திணை அம்பருகிழான் குமாரம் போந்தையுங் கேட்டு வந்து கூறின (னோ)லை எழுதுவான் (றம)ன் காரி
1. கண்ணன். இது கடைப்(பி) ஓலை காற் கண்டெழுதிக் கொடுத்தேன் (வே)ண்ணாட்டான் (ந_ _ரி) நாரியங்காரி
# பூலாங்குறிச்சிக் கல்வெட்டுக்கள்

## கல்வெட்டுகளின் விளக்கம்

### வலப்புற கல்வெட்டு

#### விளக்கம்

வேந்தன், சேந்தன், கூற்றனுக்கு மகுடம் ஏறிய பின் 192ம் ஆண்டு, நாள் 36, பட்சம் தேய்பிறை 12 நாளிலில் இக்கல்வெட்டு பொறிக்கப்பட்டது. சேந்தன் கூற்றனுக்கு அடங்கிய வேள்ஆன மருகண் என்பானுக்கு கீழ்படிந்த போர்வீரனான கடல்புறத்து மீனவப் பெரும் படைக்குத் தலைவனாகிய எங்குமான் என்பவன் ஒல்லையூர்க் கூற்றத்தில் வேள்கூரின் பச்செறிச்சின் மலை மேல் எடுப்பித்த தேவகுலமான கோவிலும் முத்தூற்றுக் கூற்றத்தின் விளமரில் செய்வித்த கோவிலும் மதிரையில் உலவியத்தான் குளத்தின் வடபக்கத்தில் உள்ள தாபதப்பள்ளியில் எடுப்பித்த வாசி தேவனார் கோட்டமும் ஆகிய இம்மூன்றுக்கும் அத்திகோயத்தார், ஊருள் வாழ்வோர், நாற்பிரிவு குலம் ஆகியோரை தமக்கு காவலாக, துணையாகக் கொண்டு அவற்றுக்கு தேவையானவற்றை செய்தமையால் அவற்றில் வழிபடவும் அவற்றுக்குப் ஏற்படுத்தப்பட்ட நியதிப்படியான பூசனையை வழக்கமாக செய்யும் பண்டாரம் காப்பாளரும், அர்ப்பணிப்பு பணியாளரும், விரும்மாச்சாரிகளும், துறவியரும், ஊர் காவல் கொண்டாரும் தகுதி ஆராய்ந்து வைக்கப்பட்டவரை தவிர பிறர் வழிபாடு ஆற்றாதவாறு செய்ய வேண்டும். அதிலும் குறிப்பாக பச்செறிச்சில் மலைமேல் எடுப்பித்த கோவிலுக்கு பூசகராகின்றவர் குழலூரில் இறந்த வேந்தரால் வேள்கூருக்கு அழைத்து வந்து அமர்த்தப்பட்ட பூசகர் குடும்ப வழியினரைச் சாராத வேறொரு குடும்பத்து பூசகர் பூசனை ஆற்றக்கூடாமல் பார்த்துக் கொள்ள வேண்டும். மேலும் அக்கோவிலுக்கு தேவையானதை செய்தும் தீங்கான செயல்களுக்கு தண்டம் விதித்தும் செயற்பட வேண்டும் என்று எழுதிவைக்கச் சொல்லி ஆணையிட்டார். இதை படைத் தலைவன் எங்குமான் சொல்லிடக் கேட்டவரான உலவியப் பெருந்திணை நல்லன்கிழான் எயினங்குமான், உலவியப் பெருந்திணை ப_ _ஆறு கிழான் கீரங்காரி, உலவியப் பெருந்திணை அம்பருகிழான் குமாரம் போந்தை ஆகிய மூவரும் இதற்கு ஒப்பி கையெழுதிட்டு ஆணைப்படுத்தினர். இதை கேட்டு வந்து கேட்டபடி கூறினவன் ஓலை எழுதுவான் தமன் காரி கண்ணன் ஆவான். இதையே வழிகாட்டு நெறியாக ஓலைச்சுவடி கண்டு (கல்லில்) எழுதிக் கொடுத்தேன் வேண்ணாட்டான் ந_ _ரி நாரியங்காரி.  
192–ம் ஆண்டு எந்த தொடக்க ஆண்டை குறிக்கின்றது என்று தெரியவில்லை. நாற்பாற்றிணை என்பது அந்தணர், அரசர், வணிகர், உழவர் என்ற நால்வருண முறை ஆகும். நால் வருண முறையை குறிக்கும் மிகப் பழைய தமிழ்க் கல்வெட்டு இதுவே எனலாம். தாபதப்பள்ளி என்பது சமண பள்ளி ஆகும். தேவகுலம் என்பது சமணம் சாராத கோவில் ஆகும்.
# பூலாங்குறிச்சிக் கல்வெட்டுக்கள்

## கல்வெட்டுகளின் விளக்கம்

### இடப்புற கல்வெட்டு

1. _ _ _ ந்தற்கு யாண்டு நூற்றுத் _ _ _ _ _
1. நா(ற்) _ _ _ ர.ப_ ] _ _
1. (னு)_ _ _ ளள் (ளை) _ _ _ _
1. _ _ _ _ (ள்) மருகண் மகன் (க)டலகப் பெ
1. _ _ _ _ ன் ஒல்லையூருக்கூற்(ற)
1. _ _ _ _ _ _ _ _
1. _ _ செ _ _ _ வகள _ _ வய _ _ _ _
1. _ _ _ _ _ _ _ _ _
1. (பெ)_ _ரு நிலனும் புன்செ வெள்ளேற்றான் மங்கலமென்
1. ._ _ (ழவரும்)_ ரு…ங் கூடலூரு நாட்டுப் பிரம்மதாயஞ் சிற்றையூருப் பிரம்மதாயங்கி
1. _ _ _ ழமையும் (மீயா)ட்சியுங் கொண்டாளும் மவூருப்படுங்கடைய வயலென்னும்
1. _ _ _ புலத்தவன் விற்றுக்கொண்டு கொடுத்த புன்செ நிலனு
1. _ _ _ துப் பிரம்மதாயத்துட் பிரம்மதாயக் கிழவரா(ன)
1. _ _ _ றாராலும் பிரம்_ _யுங் காரண்மையுமாகக் கொண்டாளுந் நீர் நிலனும் புன்
1. _ _ லனும் பிறவுஞ்_ _ _ பாண்டி நாட்டுங் கொங்கு நாட்டும் மவரு காராண்கிழமையுங் கல
1. க் கிழமையும் மேல்(லாண்மை) கொண்ட(ன)வும் மவருடைய காலாசமுந் தோட்டங்களும் மவரு தமரையும் ம
1. வரு குடிகளையும் _ _ _ டையாரும் பிரம்ம தாயமுடையாருந் நாடுகாப்பாரும் புறங்காப்
1. பாரும் முப்பு (ரு காப்பாரு) _ _ _ தாயந் நெறி அ_ _ செஇதாரு தத்தமானும் வேறு வேறு ஆஇரத்தாறுநூ
1. று காணந் _ _ று __ டு வே_ _ ன்ற_ _ ரு கேட்டாருல வியப் பெருந்திணை நல்லகிழா னெ இனங்கு
1. மானும் முலவி _ _ _ ம _ _ _ ங்கிழான் ளங் கூற்றனும் முலவியப் பெருந்திணை ஆலத்தூர் கி
1. _ _ _ _ லை _ _ துவான் (றமன்வ)டுகங் குமான்_ _டைப்பி (ஒ)
1. _ _ _(தளருக்கு)_ _ _
# பூலாங்குறிச்சிக் கல்வெட்டுக்கள்

## கல்வெட்டுகளின் விளக்கம்

### இடப்புற கல்வெட்டு

#### விளக்கம்

வேள் ஆன மருகண் என்பானுக்கு கீழ்படிந்த போர்வீரனான கடல்புறத்து மீனவப் பெரும் படைக்குத் தலைவனாகிய எங்குமான் ஒல்லையூர் கூற்றத்தில் செய்த செயலைக் குறிக்கின்றது. 12-ம் வரி வயலுக்கு உரிமையாளன் விற்றுக்கொடுத்த புன்செய் நிலம் பிரம்மதாயமாக ஆக்கப்பட்டதை தெரிவிக்கின்றது. அந்த பிரம்மதாயத்துள் ஒரு உரிமையாளரின் பயிர் செய்யும் உரிமை நீர், நிலம் என்பது பற்றியும் பாண்டி நாட்டிலும் கொங்கு நாட்டிலும் அவருக்கு உள்ள பயிர் செய்யும் உரிமை பற்றியும், அவருடைய கால்நடை, தோட்டம், குடிகள் பற்றியும் சொல்கின்றது.  
பிரம்ம தாயமுடையவரும், நாடுகாப்பாரும், புறங்காப்பாரும் முப்புரு காப்பாரும் தாயநெறியை காக்க வேண்டும் என்றும் இதற்கு அல்லவை செய்தாரிடம் ஆயிரத்தறுநூறு காணம் தண்டம் திரட்டவேண்டும் என்கின்றது. இதை ஆணைப்படுத்திய கிழார்கள் பெயரை குறிப்பதோடு கல்வெட்டு சிதைந்துள்ளது.
# பூலாங்குறிச்சிக் கல்வெட்டுக்கள்

## இக்கல்வெட்டுக்களின் முக்கியத்துவம்

இக்கல்வெட்டில் சேந்தன் கூற்றன் என்ற அரசர்களது பெயர்கள் கிடைத்துள்ளன. இக்கல்வெட்டில் மேலும் பிரம்மதாயம், மங்கலம் போன்ற குறிப்புகளுடன், தேவகுலம், கோட்டம் என்ற குறிப்புகளும் உள்ளதால் களப்பிரர்கள் பிராமணர்களையும் ஆதரித்துள்ளனர் என்பதும், களப்பிரர்கள் சமண, புத்த சமயத்தை மட்டுமே ஆதரித்துள்ளார். எனக் கருத்து மாற்றம் செய்ய வேண்டியுள்ளது. அவர்கள் சைவ, வைணவ கோயிலுக்கும் அறப்பணிகள் செய்துள்ளனர் என்பதையும் அறிய முடிகிறது. அவர்கள் கல்வெட்டுகளில் கலி அரசர் என்று அழைக்கப் பெற்றுள்ளனர்  
தேவகுலம், தாபதப்பள்ளி, வாசிதேவனார் கோட்டம், விரும்மச்சாரிகள், தருமிகள் முதலிய சொற்களும் சமய உலகில் வடக்கிலிருந்து வந்த தாக்கத்தை வெளிப்படுத்துகின்றன. பிரம்மதாயங்கள் (பிரமதேயங்கள்) பல்கத் தொடங்கிய காலம் இது என்பதை வெள்ளேற்றான் மங்கலம், சிற்றையூர் பிரம்மதாயம் முதலியன உணர்த்தும். இவற்றின் விளைவாக நில உரிமைகளில் வேறுபாடுகள் தோன்றத் தொடங்கிவிட்டன. நிலக்கிழார், உழுவோர் என்ற வேறுபாடுகளும் நிலக்கிழமை (மீயாட்சி) வேறு, உழும் உரிமை வேறு என்றும் சமுதாயத்தில் ஏற்றத்தாழ்வுகள் தெளிவாகத் தொடங்கி விடுகின்றன. இங்கும் காவியகாலச் சமுதாயத்தை ஒப்பிட்டுப் பார்ப்பது சங்க மருவிய கால வரலாற்றுக்குப் புதிய விளக்கத்தைப் பெற உதவுகிறது. இக்கல்வெட்டுக்கள் பொ.ஆ. 5 ஆம் நூற்றாண்டு வட்டெழுத்தில் இடம்பெற்றுள்ளன. மெய் எழுத்துக்கள் அனைத்திற்கும் புள்ளியிடப் பெற்றுள்ளது.  
தமிழில் அமைந்த பதினெட்டு மெய்யெழுத்துக்களின் வரிவடிவங்களையும் பூலாங்குறிச்சிக் கல்வெட்டுக்களில் காணமுடிகிறது. இவற்றில் ழகர மெய் (புள்ளியோடு கூடிய மெய்) மட்டும் இக்கல்வெட்டுக்களில் வரவில்லை. மற்ற மெய்யெழுத்துக்கள் அனைத்தும் புள்ளியிட்டு எழுதப் பெற்றுள்ளன.
# நானோகைலா

***நானோகைலா*** (*Nanohyla*) என்பது கூர்வாய்த் தவளை (மைக்ரோகைலிடே) குடும்பத்தில் உள்ள தவளைகளின் பேரினமாகும். இந்தப்பேரினத்தின் **சிற்றினங்கள் குள்ள-கூர்வாய்த் தவளைகள்** என்று அழைக்கப்படுகின்றன. தென்கிழக்கு ஆசியா முழுவதும் வியட்நாம், லாவோஸ், கம்போடியா, தாய்லாந்து, மலேசியா, புரூணை, இந்தோனேசியா மற்றும் பிலிப்பீன்சு ஆகிய நாடுகளில் இந்த பேரினத்தின் சிற்றினங்கள் காணப்படுகின்றன.
# நானோகைலா

## சிற்றினங்கள்

*நானோகைலா*வில் தற்போது ஒன்பது சிற்றினங்கள் உள்ளன. அவை:
- *நானோகைலா மர்மோராட்டா*
- *நானோகைலா நானோபோலெக்சா*
- *நானோகைலா பெர்பர்வா*
- *நானோகைலா பெட்ரிஜெனா*
- *நானோகைலா புல்செல்லா*
# இரத்த-மார்பு பூங்கொத்தி

**இரத்த-மார்பு பூங்கொத்தி** (*Blood-breasted flower-pecker*)(*டைகேயம் சாங்குயுனோலெண்டம்*) என்பது டைகேயிடே குடும்பத்தில் உள்ள ஒரு பறவை சிற்றினமாகும். இது சிறு சுண்டாத் தீவுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# குள்ளப் பூங்கொத்தி

**குள்ளப் பூங்கொத்தி** (*Midget flowerpecker*)(*டைகேயம் அனேயும்*) என்பது டைகேயிடே குடும்பத்தில் உள்ள ஒரு வகை பறவை சிற்றினம் ஆகும். இது சாலமன் தீவுகளின் தீவுக்கூட்டத்தில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் துணை வெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# மஞ்சள் முதுகு பூங்கொத்தி

**மஞ்சள் முதுகு பூங்கொத்தி** (*பிரியோனோசிலசு சாந்தோபிஜியசு*) என்பது *டைகேயிடே* குடும்பத்தில் உள்ள ஒரு வகை பறவை சிற்றினமாகும். இது போர்னியோ தீவில் உள்ள புரூணை, இந்தோனேசியா மற்றும் மலேசியாவில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
- மலேசியா]]
# இரியூக்கியூ ஈப்பிடிப்பான்

**இரியூக்கியூ ஈபிடிப்பான்** (*Ryukyu flycatcher*)(*பைசெடுலா அவுசுதோனி*) என்பது பழைய உலக ஈப்பிடிப்பான் குடும்பத்தைச் சேர்ந்த பசாரிபார்மிசு பறவையாகும். இதன் தாயகம் யப்பானில் உள்ள ஒகினாவா மற்றும் இரியூக்கியூ. முன்னர் இது பரவலாகக் காணப்படும் நர்சிசசு ஈபிடிப்பானின் துணையினமாகக் கருதப்பட்டது. ஆண் பெண் என இரண்டு பறவைகளும், நர்சிசசு ஈப்பிடிப்பான் போலவே இருக்கின்றன. ஆண்களின் பிட்டம் மற்றும் முதுகில் கருப்பு நிறம் குறைவாக இருக்கும். மேல்பகுதியில் பச்சை நிறமாக இருக்கும்.
# காத்திரைன் ஆக்டாவியா சுட்டீவன்சு

**காத்திரைன் ஆக்டாவியா சுட்டீவன்சு** *(Catherine Octavia Stevens)* (1865-1959) ஒரு பயில்நிலை வானியலாளர் ஆவார். இவர் 1905 முதல் 1911 வரை பிரித்தானிய வனியல் கழகத்தின் விண்கல் பிரிவுக்கு இயக்குநராக விளங்கினார்.  
இவர் 1891 மே 27 ஆம் நாளன்று பிரித்தானிய வானியல் கழகத்தில் சேர்ந்தார். இவரது தொடக்க ஆர்வம் சூரியனில் கவிந்திருந்தது. இவர் 3 அங்குல ஒளிவிலகல் அடியால் சூரிக்கரும்புள்ளிகளை வரைந்தார். இவர் பிராடுபீல்டு இரியாக்டரும் பிராடுபீல்டு கல்லூரி நிறுவனருமான தாமசு சுட்டீவன்சுக்கும் (1809-1888) இலாசெசுட்டர்சயரில் உள்ள காட்டெசுபாக் ரியாக்டரான மாண்புமிகு இராபர்ட் மாரியோத்தின் மகளாகிய மாரியோத் எனப்படும் சுசான்னா சுட்டீவன்சுக்கும் (அண்1824-1866) பிறந்துள்ளார். காத்திரைன் சுட்டிவன்சு 1959 ஜூன் 16 ஆம் நாளன்று இரதுள்ளார்.
# காத்திரைன் ஆக்டாவியா சுட்டீவன்சு

## வெளியீடுகள்

-
-
-
-
-
-
-
-
-
-
-
-
# தனிம்பார் ஈபிடிப்பான்

**தனிம்பார் ஈபிடிப்பான்** (*Tanimbar flycatcher*)(*பைசெடுலா ரைடெலி*) என்பது பழைய உலக ஈபிடிப்பான் குடும்பத்தில் உள்ள ஒரு பறவை சிற்றினம் ஆகும். இது தனிம்பார் தீவுகளில் காணப்படுகிறது. இதன் வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.  
இது சில சமயங்களில் செம்பழுப்பு மார்பு ஈப்பிடிப்பானின் துணையினமாகக் கருதப்படுகிறது.